— 268 — 



dois, assigné sur le Maigny-Euvrart. Item, oultre plus, je donne 

 et lègue audit Estienne les réachetz de la grange et les estangs 

 d'Oral, près Faulcogney, et du molin de Melisey que ma fille dame 

 Symonne tient, assavoir les granges et estangs pour deux cens 

 frans et le molin pour quarante florins d'or. Item je vuilz et 

 ordonne que lesdiz Estienne et Loys d'Orssans, mesdiz filz, aient 

 par ensamble le réachat du diesme d'Alenjoye et de toutes les 

 rentes que j'ay audit lieu, que ma niepce Gille, femme de noble 

 homme Jehan Berchenet de Mathay, tient à réachat de mille frans, 

 ou le tiemdra le premier qui le pourra rambre jusques l'aultre 

 l'aura rembourcer de cinq cens frans. Et veul et ordonne que ledit 

 Estienne reliève et preingne tout ce que m'est dehu par les maires, 

 receveurs et bonnes gens de sondit partaige. Item je donne et lègue 

 par droit d'institution et d'hoirie à Rodof d'Orssans, mon filz, pour 

 tout son partaige paternel et maternel, tout ce que j'ay en la cité 

 et banlieu de Besançon et es villes, fins, finaiges et territoires de 

 Thize et de GhaleseuUes, ainsi que le compte de Besançon con- 

 tient. Item aussi je donne et lègue audit Rodof tout ce que j'ay es 

 villes, finaiges et territoires d'Orssans, de Yercel, de Bremondans 

 et alentour, de Bretegney, d'Yèvre, d'Aulthechault et d'Antuille, 

 de Nam et delà alentour, tant en meix, maisons, rentes, censés, 

 tailles, vignes que autrement; item tout ce que j'ay en villes, fins, 

 finaiges et territoires de Roset , Fuans , Salans , Bians , Biez-Ren- 

 geart, Antorpes, Berthelanges et de Lavernay. Item je donne et 

 lègue audit Rodof tout ce entièrement que j'ay es villes, fins, 

 finaiges et territoires de l'Estang, d'Esmaison et la grange dite du 

 Preslot, près Ghamplite, laquelle grange ma seur de Vellefaulx 

 tient, sa vie durant seuUement, avec aultres choses pour son dou- 

 haire; item tout ce que j'ay en la ville, fin, finaige et territoire de 

 Bussières et ce que j'ay ou villaige de Myon. Item je donne et 

 lègue par droit d'institution audit Rodof cinq florins d'or de Rin 

 de rente-que j'ay sur noble homme Symon de Quingey, escuyer, 

 chascun an, que sont au chappellain de la chappelle du secret de 

 Vercel. Item je donne audit Rodof mes deux collacions que j'ay 

 en mes deux chappelles de Vercel, l'une de la chappelle du secret 

 et l'aultre de madame saincte Katherine; et parmy ce, sera tenu 

 ledit Rodof, mondit filz, payer aux chappellains le résidu que n'est 

 point assigné ausdites deux chappelles. Item je vuilz et ordonne, 

 parmy les légaulx dessusdiz, que ledit Rodof soit entenude payer 

 ung chascun an doiresenavant à dame Loyse de Domprey , ma 

 belle-sœur, religieuse de Nostrc-Dame de Baptant-lcz-Besançon , 



